CELEX: 62019TN0024
Language: et
Date: 2019-01-11 00:00:00
Title: Kohtuasi T-24/19: 11. jaanuaril 2019 esitatud hagi – INC ja Consorzio Stabile Sis versus komisjon

11.3.2019   
            
            
               ET
            
            
               Euroopa Liidu Teataja
            
            
               C 93/73
            
         
      11. jaanuaril 2019 esitatud hagi – INC ja Consorzio Stabile Sis versus komisjon
      (Kohtuasi T-24/19)
      (2019/C 93/94)
      Kohtumenetluse keel: inglise
      
         Pooled
      
      
         Hagejad: INC SpA (Torino, Itaalia) ja Consorzio Stabile Sis SCpA (Torino) (esindajad: advokaadid H.-G. Kamann, F. Louis ja G. Tzifa)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 27. aprilli 2018. aasta otsus C(2018) 2435 final asjades SA. 49335 (2017/N) ja SA.49336 (2017/N); (1)
                  
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagejad esitavad hagi põhjenduseks kahe erinevast väidetavast riigiabist mõlema kohta ühe väite.
      
                  1.
               
               
                  Juhtumi SA.49336 (2017/N) kohta esitatud väide, et komisjon ei ole vaidlustatud otsuse vastuvõtmisel alustanud ametlikku uurimismenetlust, mis on ette nähtud ELTL artikli 108 lõikes 2 ning määruse (EL) 2015/1589 (2) artikli 4 lõikes 4 ja artiklis 6, hoolimata esialgse uurimismenetluse ajal ilmnenud tõsistest raskustest seoses sellega, kas Itaalia tasulise kiirtee operaatorile (Autostrade per l'Italia SpA) antud teatatud riigiabi on siseturuga kooskõlas. Hagejad väidavad, et komisjon on seeläbi rikkunud ELTL artikli 108 lõiget 3 ja määruse (EL) 2015/1589 artikli 4 lõiget 3.
               
            
                  2.
               
               
                  Juhtumi SA.49335 (2017/N) kohta esitatud väide, et komisjon ei ole vaidlustatud otsuse vastuvõtmisel alustanud ametlikku uurimismenetlust, mis on ette nähtud ELTL artikli 108 lõikes 2 ning määruse (EL) 2015/1589 artikli 4 lõikes 4 ja artiklis 6, hoolimata esialgse uurimismenetluse ajal ilmnenud tõsistest raskustest seoses sellega, kas Itaalia teisele tasulise kiirtee operaatorile (Società Iniziative Autostradali e Servizi Spa) antud teatatud riigiabi on siseturuga kooskõlas. Hagejad väidavad, et komisjon on seeläbi rikkunud ELTL artikli 108 lõiget 3 ja määruse (EL) 2015/1589 artikli 4 lõiget 3.
               
            
         (1)  ELT 2018, C 379, lk 3.
      
         (2)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).